google/wiki40b huggingface dataset:
Mette Marie Rose

Bortførelse

Den lovende kunstnerbane endte bratt da hun den 11. mars 1765, etter å spillet Bélise i den franske komedie Vulcani Kjæp, ble bortført av den beryktede libertiner greve Christian Conrad Danneskiold-Laurvig til sin residens Gyldenløves lille palæ i Norgesgade. 
Det var sikkert avtalt spill mellom Mette Maries mor og grevenog det ryktet snart at Mette Marie også var innforstått, men dette er heller tvilsomt. Men faren savnet datteren sin og gikk til politiet. Politidirektøren var også innblandet i saken, så han ville ikke foreta seg noe, hvorfor Christoffer Pauli Rose forsøkte å få ørelyd høyere opp i systemet. Til sist kom historien kong Frederik V for øre, og han ble så vred at han rev sin serviett i stykker. Majesteten befalte deretter at grevens palæ i Norgesgade skulle settes under beleiring. Skuespillerinnen skulle frigis, greven skulle betale henne og faren et årlig beløp til hun fant seg en ektemann, hvoretter han også skulle betale henne en medgift. Et større beløp skulle gå til et gudelig formål, og endelig ble greven forvist til sine gods i Norge.

Bortvist

Mette Marie Rose ble også forvist fra hovedstaden; hun tilbragte to år i huset hos en prest i Vallø og kom aldri mere til å stå på scenen. Et par år senere fristet minnet om affæren kong Christian VII til å oppsøke henne. Han ble svært skuffet over å treffe en ærbar pike, og kunne ikke begripe at en verdensmann som greven hadde kunnet våge «saa meget for slet intet».
I 1774 giftet hun seg med kongelig kammermusikus Niels Schiørring og fikk med ham 11 barn. Hun ble enke allerede i 1798 og levde heretter av sin manns pensjon. Mette Marie Rose overlevde sin mann med over tyve år. Begravelsen foregikk i Trinitatis kirke, hvoretter hun ble stedt til hvile på Assistens Kirkegård i København. 
En tegning utført av Hartman Beeken som forestiller Rose finnes i Teatermuseet i København.
Medium Kitchen

Medium Kitchen er et norsk pop- og rockeband.

Bandnavnet

Medium Kitchen er en direkte oversettelse fra norsk til engelsk for «medium kjøkken». På norsk brukes medium kjøkken noe spøkefullt blant musikere for å beskrive musikk som spilles i 4/4-takt og i middels tempo.
GNU Pascal

GNU Pascal (GPC) er en fri og åpen 32-biter og 64-biter Pascal-kompilator og består av en frontend til GNU Compiler Collection (GCC). GNU Pascal er ISO 7185 kompatibel, og implementerer det meste av ISO 10206 Extended Pascal standard.
Dev-Pascal er et grafisk integrert utviklingsmiljø for GNU Pascal.
Ditanyè

Fransk

Contre la férule humiliante il y a déjà mille ans,

La rapacité venue de loin les asservir il y a cent ans.

Contre la cynique malice métamorphosée

En néocolonialisme et ses petits servants locaux

Beaucoup flanchèrent et certains résistèrent.

Mais les échecs, les succès, la sueur, le sang

Ont fortifié notre peuple courageux et fertilisé sa lutte héroïque.
Refrain:

Et une seule nuit a rassemblée en elle

L'histoire de tout un peuple.

Et une seule nuit a déclenché sa marche triomphale

Vers l'horizon du bonheur.

Une seule nuit a réconcilié notre peuple

Avec tous les peuples du monde,

A la conquête de la liberté et du progrès

La patrie ou la mort, nous vaincrons.
Nourris à la source vive de la Révolution.

Les engagés volontaires de la liberté et de la paix

Dans l'énergie nocturne et salutaire du 4 août

N'avaient pas que les armes à la main, mais aussi et surtout

La flamme au coeur pour légitimement libérer

Le Faso à jamais des fers de tous ceux qui

Çà et, là en poluaient l'âme sacrée de l'indépendance, de la souveraineté.
Refrain
Et séant désormais en sa dignité recouvrée

L'amour et l'honneur en partage avec l'humanité,

Le peuple du Burkina chante un hymne à la victoire,

A la gloire du travail libérateur, émancipateur.

A bas l'explotation de l'homme par l'homme!

Hé en avant pour le bonheur de tout homme,

Par tous les hommes aujourd'hui et demain, par tous les hommes ici et pour toujours!
Refrain
Révolution populaire notre sève nourricière.

Maternité immortelle du progrès à visage d'homme.

Foyer éternel de démocratie consensuelle,

Où enfin l'identité nationale a droit de cité,

Où pour toujours l'injustice perd ses quartiers,

Et où, des mains des bâtisseurs d'un monde radieux

Mûrissent partout les moissons de væux patriotiques, brillent les soleils infins de joie.
Refrain
EM i curling 2003

Curling-EM 2003 ble arrangert 5. desember – 13. desember 2003 i Forum Sport Center i Courmayeur i Italia.
Det deltok 21 lag for herrer og 19 lag for kvinner.
OAPEC

OAPEC-landene består av OPEC-landene, samt Egypt, Syria, Dubai og Bahrain.
Anaglyptus mysticus

Utseende

En middelsstor (10-14 mm), slank, rødbrun og svart trebukk. Den ligner dvergløvbukk (Phymatodes alni) men er større og slankere. Antennene er noe kortere enn kroppen. De seks innerste leddene er mørke, de fem ytterste lysbrune. Pronotum er omtrent så bredt som langt, hvelvet og rundet, matt svart. Dekkvingene har markerte skuldre, er ganske svakt tilsmalnende bak disse, moderat blanke og ganske grovt punkterte. Den fremste tredjedelen (lenger bak langs sidene) er rødbrun, lenger bak er den svart. Rundt midten er det tre hakeformede (peker framover) tverrbånd av hvite hår, nær spissen er det et lignende, men ganske rett tverrbånd. Beina er mørke, lårene moderat fortykkede.

Levevis

Larvene utvikler seg i hard, død ved av løvtrær, trolig helst hassel. Veden bør ikke være angrepet av sopp. Larveutviklingen tar 2-3 år. Arten finnes ofte sammen med trebukken Mesosa nebulosa. Voksne biller kan finnes på blomster fra slutten av mai til juli.

Utbredelse

Arten er utbredt i Europa og Nord-Afrika. I Norge er den nylig funnet ved Oslofjorden, det finnes også et gammelt funn fra Hvaler, dessuten skal arten angivelig være funnet på Sunnmøre på 1700-tallet av Hans Strøm.
Anis lære

Anis lære er en tekst i visdomslære-sjangeren (sebayt) fra oldtidens Egypt, fra perioden kjent som Det nye riket. Teksten tilskrives Ani, en hoff-skriver hos dronning Ahmose-Nefertari fra det attende dynasti (ca 1550-1290 f.Kr.).
Teksten er utformet som farens råd og belæring til sin sønn. Den drøfter emner som respekt for gudene, respekt for mødre, ærlighet og selvbeherskelse. Teksten adskiller seg fra andre, tidligere verk i samme sjanger ved at den er skrevet til en mann av folket, og ved at teksten avsluttes med sønnens kommentarer og innvendinger til rådene.
Teksten er kjent fra en delvis komplett papyrus, datert ca 1000 f.Kr., som finnes i Det egyptiske museet i Kairo og fra fragmenter i andre samlinger.
Skriftet er gjort kjent for moderne lesere gjennom Christian Jacqs bok The Living Wisdom of Ancient Egypt, 1999. Et utvalg av teksten er publisert på norsk i Den egyptiske dødeboken, og tekster om livets vei, 2001.
Horred

Horred er et tettsted i Mark kommune i Västra Götalands län i landskapet Västergötland i Sverige. I 2010 hadde tettstedet 1 271 innbyggere.
Garpetjernet

Historie

Grusveien som nordfra fører fra Munkebotsvatnet opp til Garpetjernet, er bygget i 1786, og er en del av veitraseen til Den Trondhjemske postvei. Sydfra går en bit av postveien opp bak de store boligblokkene i Skytterveien og til Garpetjernet.
Tjernet har fått tilnavnet «Jomfrudammen» i forbindelse med sagnet om en kvinne som ble mishandlet og drept av munker fra Munkeliv kloster, som dumpet henne i tjernet.
I 1963 ble liket av 15 år gamle Rita Håkonsen funnet i en kum like ved Garpetjernet.

Utvidelser

November 2012 ble det anlagt tursti på vestsiden av tjernet av Bergens Skog- og Træplantningsselskap, og i mai 2013 ble det ferdigstilt en grindverksbu på østsiden av tjernet.
Bédélia

Bédélia  var arketypen på den franske sykkelbil.
Denne bilen ble produsert av Bourbeau et Devaux Co. i Paris, fra 1910 til 1925 etter en konstruksjon av Robert Bourbeau. Snarere enn å skalere ned eksisterende motorer, valgte  Bourbeau å tilpasse motorer fra motorsykler til sin bil, noe som ga opphavet til cyclecar. Den lave og lette bile hadde plass til sine to personer i tandem med passasjeren foran, mens føreren satt bak. Motoren var en ensylindrert på 10 Hk med bakhjulsdrift .Kraften ble overført til bakhjulene ved et belte som kunne flyttes mellom to hjul som virket som en girkasse. Styringen var enkel: Forakselen var svingbar om en bolt i  sentrum, montert på en spiralfjærer og styringen foregikk med en kabel festet i begge ender av forakselen som gikk rundt en vannrett skive foran sjåføren og fungerte som et ratt Elliptiske bladfjærer ble brukt på bakhjulene. Metoden for å endre gir var uvanlig. Føreren hadde en spak som slakket beltet til bakakselen og passasjeren måtte flytte beltet mellom de to hjul ved hjelp av en egen spak. Hvordan bilen ble kjørt uten en passasjer er ikke forklart. På nyere biler ble spaken flyttet slik at føreren kunne gire uten passasjerens hjelp. Før Første verdenskrig solgte Bédélia sykkelbiler veldig godt, selv i Storbritannia.
En Bédélia vant 1913 Cyclecar Grand Prix som ble arrangert i Amiens. En Morgan kom på første, og det var i stor grad på grunn av denne publisitet fra at Morgan brøt seg inn på det franske markedet, noe som resulterte i etableringen av Darmont selskapet som tangerte Sandford. Likevel det ble den andre franske bil som senere ble tilkjent seieren.
Produksjonsrettigheter ble overtatt av en forhandler, Monsieur Binet i 1920, og han fikk en oppdatert versjon av bilen laget for ham ved Mahieux i Levallois-Perret, Seinen. Karosseriet ble endret slik at sjåføren og passasjeren satt side-om-side og et vanlig tre-trinns girkasse ble montert. Motorer opp til 990 cc var tilgjengelig .

Salget

Bilens lansering falt sammen med en «bensinkrig» som berørte de kommersielle interessene til USA, Romania og andre land. Frankrike hadde da ingen oljeforekomster og de algeriske kilder var ennå ikke oppdaget Frankrike ble spesielt hardt rammet, og regjeringen skattla den yrende bilbransjen med nye bilavgifter. Lettvektvekts Bedélia sykkelbil kom i rette tid. Med da sykkelbil boomen var over kollapset selskapet i 1925.
Unionens høye representant for utenriks- og sikkerhetspolitikk

Historie

Stillingen ble opprettet som følge av Amsterdamtraktaten iverksatt i 1999, da som en posisjon for utenriks- og sikkerhetspolitikk. Den første innehaveren av stillingen var Javier Solana, som innehadde posisjonen i ti år. Senere ble stillingen utvidet ved Lisboa-traktaten til å være del av Europakommisjonen og rådet for EUs utenriksministere. Traktaten supplerte stillingen med den europeiske utenrikstjeneste, som ble etablert i desember 2010.

Tittel

Den høye representant har den formelle tittelen Unionens høye representant for utenriks- og sikkerhetspolitikk, men tidligere var stillingens navn Høy representant for felles utenriks- og sikkerhetspolitikk (engelsk: High Representative of the Common Foreign and Security Policy). Også EUs utenriksminister benyttes som en kortere stillingstittel.
Volleyball under Sentralamerikanske og karibiske leker 1962

Volleyball under Sentralamerikanske og karibiske leker 1962. Volleyball var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var åttende gangen som volleyball var med i de sentralamerikanske og karibiske leker. Det var to turneringer, en for menn og en for kvinner. Mexico vant mennenes turnering og Den dominikanske republikk vant dameturneringen.
Hans Fredrik Marthinussen

Karriere

Hans Fredrik Marthinussen var dommerfullmektig i Karmsund fra 1943 til 1945 og var hjelpedommer fra 1946 til 1947. Han begynte i Justisdepartementets lovavdeling i 1946, hvor han ble byråsjef i 1952. Han ble lagdommer ved Gulating lagmannsrett i 1958, ble lagmannsretten leder (lagmann) i 1969 og fikk tittelen førstelagmann i 1986. Han ble gitt avskjed i nåde fra 1. juni 1988, da han hadde passert aldersgrensen. Han fortsatte som ekstraordinær lagdommer en periode etter avgangen.
Marthinussen deltok også som norsk sakkyndig i det nordiske lovsamarbeidet i forbindelse med ny aksjelov, etter at Per Augdahl hadde trukket seg i 1962, og han avga Innstilling om lov om aksjeselskaper i 1970. Han ledet også utvalget som la frem forslag til lov om kredittkjøp i NOU 1977: 2. Han var også medlem av selskapslovutvalget fra 1975 til 1980, som la frem forslag til ny selskapslov. Han var medforfatter til flere lovkommentarer til aksjelovene av 1957 og 1976.
Hans Fredrik Marthinussen var også formann i Markedsrådet i årene 1975–1984 og har vært ordfører i representantskapet for Vestenfjeldske Bykredittforening.

Æresbevisninger

Hans Fredrik Marthinussen ble i 1986 utnevnt til kommandør av St. Olavs Orden for sin embedsfortjeneste. Han er også ridder av den svenske Nordstjerneordenen. Han var også medlem av Den norske frimurerorden.
Reed-ventil

Reed-ventil er vanligvis i bruk i høytytende versjoner av to-taktsmotorer, hvor de kontrollerer luftblandingen til drivstoffet og dets adgang til veivhuset, og videre opp til stempelet. Reed-ventilene hjelper til å skape et overtrykk i veivkammeret, ettersom en 2-takter ikke har ventiler slik som en 4-takter har. Reed-ventilene begrenser flyten av gassene til én retning, åpner og lukker under skiftende press på hver sin side. Moderne versjoner består gjerne av fleksible metaller eller karbonfiber.
Reed-ventilen sitter mellom forgasseren og veivhuset.
Granat (ammunisjon)

Historikk

De første granatene ble skutt ut av kanoner, og var kanonkuler fylt med krutt og hadde egen lunte. Disse er dokumentert tilbake til 1300-tallet. Fra 1600-tallet ble disse også kastet for hånd, av egne trente soldater (grenaderer) for formålet. Disse granatene fikk naturlig nok benevningen håndgranater. Da rekkevidden var kort begynte man etter hvert å montere granatene på rifler, som man skjøt ut med egne drivpatroner. Så begynte man å eksperimentere med egne granatkastere, som eget våpen og som ekstrautstyr til andre våpen, som moderne automatgevær. 
Etter at man begynte med stridsvogner under første verdenskrig kom også behovet for pansergranater, granater som skal ødelegge pansrede kjøretøy. Dette førte til skapelsen av panservernvåpen. De første ble kastet for hånd mot stridvognene, noen var magnetiske som man plasserte manuelt på kjøretøyet, og det ble også produsert en som ble festet med lim. Dette var lite hensiktsmessig da man måtte svært nærme for å få brukt dem. Så man konstruerte løsninger for å kunne skyte granatene på kjøretøyene, som rakettdrevet granater. Først ut kom den amerikanske Bazookaen under andre verdenskrig, som ble kopiert av tyskerne og ble til Panzerschreck. Disse var tunge og krevde gjerne to mann, så man skapte Panzerfaust et engangsvåpen som var enkel og billig å produsere, samt så enkel i bruk at til og med barn kunne bruke dem. Panserverngranatene ble laget med et konet prosjektil, noe som samlet sprengkraften forover og gjorde at de brant igjennom panseret. Etter andre verdenskrig tok russerne og skapte Ruchnaya Protivotankovaya Granata (RPG) etter de tyske panservåpnene, et våpen som fremdeles brukes i 2012, selv om panservernmissiler har hovedsakelig tatt over bruken.
Grovkalibrede granater var fra etter første verdenskrig den vanligste ammunisjonen for artilleri, panserkjøretøy og krigsskip. Moderne våpensystemer har i økende grad gått over til å bruke rakettartilleri, til forskjell fra rørartilleri.
Helix (multimediaprosjekt)

Helix DNA er et prosjekt som går ut på å skape programvare som kan spille lyd og video i forskjellige formater og å hjelpe til i produksjonen av slike media. Det er ment som å være et fritt og åpent rammeverk for digitale media som kjører på forskjellie operativsystemer og mikroprosessorer (deriblant mobiltelefoner) og ble opprettet av RealNetworks som har bidratt mye til koden. Helix Community er et åpent samarbeid for å utvikle Helix DNA plattformen.
Helix DNA Client er en programvarepakke for flere plattformer og mediaformater. Helix player er en multimedieavspiller som kjører på Linux, Solaris, Symbian og FreeBSD og bruker Helix DNA Client. Helix DNA producer applikasjonen hjelper til med å produsere mediafiler, og Helix DNA Server kan strømme mediafiler over et nettverk.
Darsjan

Darsjan (sanskr. 'syn, åpenbaring') er et hinduisk begrep som innebærer innsikt i jeget. Det blir særlig brukt i forbindelse med det å møte blikket til en hellig person eller et gudebilde, noe som medfører at en blir velsignet. 
Ettersom blikket til en hellig figur er regnet som så viktig, blir øye til gudestatuer aldri dekket til, selv om statuen ellers kan overlesses med klær  og blomster.
Bergen (Landkreis Celle)

Bergen er en by på Lüneburger Heide i Landkreis Celle i den nordlige delen av den tyske delstaten Niedersachsen.
Malakoff

Historie

Byen Malakoff ble dannet 8. november 1883, da den ble avdelt fra byen Vanves. Den ble oppkalt etter general Aimable Pélissier, som hadde fått tittelen hertug av Malakoff. Dette var etter Fort Malakov (fransk: Malakoff) utenfor Sevastopol, som ble erobret av generalens styrker under Krimkrigen i 1855.
Ealhswith av Mercia

Liv og virke

Hun ble gift med Alfred i 868. Hans eldre bror Æthelred var konge, og Alfred ble regnet som en kronprins. Danene okkuperte den mercianske byen Nottingham i dette året, og ekteskapet var antagelig en ekteskapsallianse mellom Wessex og Mercia. Alfred ble konge av Wessex ved sin brors død i 871.
Ealhswith er meget uklare i de samtidige kildene. Hun er ikke vitne i noe kjent charter, og Asser av Sherborne, Alfreds biograf, nevner ikke en gang hennes navn. I henhold til skikken i Wessex på 800-tallet ble hun ikke gitt tittelen dronning. I henhold til kong Alfred hadde dette sin årsak i en beryktet hendelse med en tidligere dronning av Wessex ved navn Eadburh, en datter av kong Offa av Mercia, som hadde tilfeldigvis forgiftet sin ektemann.
Alfred etterlot sin hustru i sitt testamente tre viktige symbolske eiendommer; Edington i Wiltshire, stedet for en viktig militær seier av over danene; Lambourn i Berkshire, som lå nær det andre; og Wantage, hennes fødested. Disse var alle deler av hans bookland (angelsaksisk: bocland), en form for eiendom som var bekreftet med charter. De forble i kongelig eie etter hennes død.
Det var antagelig etter Alfreds død i 899 at Ealhswith grunnla nonneklosteret St Mary's Abbey i Winchester, kjent som Nunnaminster. Hun døde den 5. desember 202, og ble gravlagt i hennes sønns nye benediktinerkloster, New Minster i Winchester. Hun ble minnet i to manuskripter fra tidlig på 900-tallet som «den sanne og kjære frue av de engelske». Den angelsaksiske Nunnaminster-boken, en bønnebok, var sannsynligvis i eie av Ealhswith.
Etoumbi

Etoumbi er en landsby i den brazzavillekongolesiske provinsen Cuvette-Ouest i nordvestlige Kongo. Hovednæringsveien er jakt. Etoumbi har vært åsted for fire nylige utbrudd av Ebolaviruset, normalt kommer disse virusutbruddene etter at bybeboere har spist bedervet kjøtt. I 2003 døde 120 mennesker i et utbrudd. Et nytt utbrudd i mai 2003 gjorde det nødvendig å sette hele landsbyen i karantene.
Stor lurvemåler

Utseende

En ganske stor (vingespenn 40 – 47 mm) og kraftig, grå måler. Vingene er delvis kledt med oppstående skjell, dette gjør at sommerfuglen får et litt lurvete utseende. Antennene er fjærformede hos hannen, trådformede hos hunnen. Brystet har en "krage" av brune hår, ellers er det kledt med lange, lysgrå hår. Vingen er nokså tynt skjellkledt og delvis gjennomsiktige, særlig hos hunnen. Forvingen er avrundet trekantet, lyst grå med tre mer eller mindre tydelige, mørkere tverrbånd. Det innerste er enkelt krummet, det to ytterste er omtrent S-formede og ligger nokså nær hverandre, slik at de ofte tangerer hverandre i vingens bakre del. Bakvingen er ensfarget lysgrå.
Larven er naken og slank, gråbrun med små, gulaktige flekker langs sidene. Nær utvokst er den en ganske stor larve.

Levevis

Stor lurvemåler lever i løvskog, hager og parker. Larven kan leve på en rekke forskjellige løvtrær og busker. Om den blir forstyrret sitter den utstrakt og urørlig. På grunn av sitt utseende, er den godt kamuflert og ligner en grein på treet.
De voksne målerne flyr om natten, i Norge i april – mai, og i alle fall hannene kommer gjerne til lys. De tar ikke næring til seg som voksne.

Utbredelse

Stor lurvemåler er vidt utbredt og forekommer i det meste av den palearktiske region. Den er funnet over hele Europa og videre østover til Hokkaido i Japan. I Norge finnes den nord til Nordland.
NM i kickboksing 2008

NM i kickboksing 2008 ble arrangert 11.-13. april i Fyllingsdalen. Arrangør var Bergen Kickboxing Klubb.
Kongepokalene ble vunnet av Tonje Sørlie og Christian Kvatningen.
System (biologi)

Et system er en ordnet oppstilling av delgruppene av en organismegruppe.
Mens systematikk betegner vitenskapen som klassifiserer organismer, er altså et system ett konkret resultat av en slik klassifiserende aktivitet.
(Selv om systematikk fra tid til annen også brukes for å betegne et system.)
Avhengig av den systematiske filosofien som ligger bak opprettelsen av et gitt system, er systemet en gjengivelse av gruppens stamtre eller tar eks- eller implisitt hensyn til andre faktorer enn slektskap, slik som likhet.
Khiva

Khiva (usbekisk: Xiva, Хива; russisk: Хива, Khiva; persisk: خیوه Khiveh); alternative eller historiske navn er blant annet Khorasam, Khoresm, Khwarezm, Khwarizm, (arabisk: خوارزم), Khwarazm, Chiwa, og Chorezm) var hovedstaden i Khwarezm og Khiva-khanatet og er idag en del av provinsen Khorezm i Usbekistan. Itchan Kala i Khiva var det første stedet i Usbekistan som ble oppført på UNESCOs verdensarvliste, det skjedde i 1991.
Avbruddshåndterer

Innenfor informatikk er en avbruddshåndterer, også kjent som en avbruddstjenesterutine, en callback-funksjon i en mikrokontrollers firmware, et operativsystem eller en utstyrsdriver hvis utførelse blir trigget av mottaket av et avbrudd. Avbrudd og deres håndterere brukes til å håndtere tilstander med høy prioritet som krever avbrudd av den koden som mikroprosessoren for øyeblikket kjører.
Ápmelašjohka

Vern

Manndalsvassdraget ble vernet mot kraftutbygging i Verneplan I for vassdrag i 1973.
Vahid Amiri

Landslaget

Han ble tatt ut i Irans tropp til VM i fotball 2018 i Russland.